Вчера празник бе за мен.   
Вчера имах ден рожден.  
Баба лев ми подари,  
дядо пък ми даде три,  
а минутка след това  
мама – два и татко – два.  
Хайде както си стоим  
заедно да ги броим.  
Първо левчето на баба  
( тя е социално слаба )  
с дядовите събери.  
- Лев един и още три...  
- Колко стават ? Говори !  
- Четири дотук едва.  
- Прибави от мама два.  
- С двата нови – шест са вече.  
- И от татко -  още два .  
- Осем станаха , човече.  
Х Х Х  
Десет портокала имах най-напред,  
вече съм изяла на закуска пет.  
Колко ми остават ? Аз сама не знам.  
Помогни ! Тогава и на теб ще дам.  
- Десет портокала... Смятаме поред :  
Ако си изяла на закуска пет,  
пет ще имаш още ,както изчислих.  
- Да , но с тях пък снощи  
сладко се гостих  
- Но за мен тогава   
нищо не остава.  
- Десет бяха : пет и пет.  
Ако бяха те безчет,  
щях наволя да си ям  
и дори на теб да дам.  
Х Х Х  
Две момиченца красиви  
с тях и три момчета   
си поръчват сок от киви  
дружно на бюфета.  
Леличката се уплаши,  
смята и пресмята  
колко общо пълни чаши   
трябват за децата :  
три веднъж и още две  
или пък две и още три ?  
Ха , иди та разбери !  
- Две и три или обратно ?  
Губи само време златно,  
че в какъвто да е ред  
три и две  и две и три   
правят общо точно пет.  
Х Х Х  
Имам на ръцете десет пръста аз.  
Ако свия двата само на едната ,  
колко са тогаз?  
- Осем  
- А от тия още два щом свия?  
- Ще останат шест.  
- Още три тогава ?  
- Ще останат три.  
Ала вече спри,  
че без още три,  
както сме чевръсти,  
край на всички пръсти.  
Х Х Х  
Нека малко да поспрем.  
Сили нови да сберем.  
Ще починем с малка песничка,  
Хем чудесничка , хем лесничка.  
Песен „ Десетте пръста „ ( или друга, която желаете )  
Х Х Х